Kuier-in-Koer | LekkeSlaap
Kuier-in-Koer is aan die voet van die Outeniekwaberge in Denneoord, George, geleë en bied gehalteverblyf wat ideaal is vir 'n groot gesin of groep vriende. Die huis is naby al die geriewe, besienswaardighede en doendinge geleë, so dis die perfekte blyplek as jy die omgewing wil gaan verken. Dis net 15 minute van George se middedorp af en 30 minute van die naaste strand af.
Die huis het 4 slaapkamers en bied slaapplek vir tot 6 gaste. Die hoofslaapkamer het 'n dubbelbed, 'n en suite-badkamer met 'n bad, stort, toilet en 'n wasbak, ingeboude kaste en 'n wasbakeenheid met 'n spieël. Die tweede slaapkamer het 'n dubbelbed en die derde slaapkamer het 'n enkelbed. Die vierde slaapkamer is 'n solderarea. Beddegoed en linne word voorsien. Die tweede badkamer het 'n stort-oor-bad, wasbak en toilet.
Die oopplan-kombuis het 'n eiland met 'n gasstoof, elektriese oond, mikrogolfoond, skottelgoedwasser, tuimeldroër, wasmasjien en alles wat gaste vir selfsorg sal benodig. Daar is gemaklike sitplek en 'n TV met Premium Paket en Showmax ingesluit. Gratis WiFi is onbeperk. Die eetarea het gemaklike sitplek vir 8 gaste om 'n eetkamertafel van soliede swarthout.
Daar is 'n onderdakstoep met buitebraaigeriewe en stoepmeubels met sitplek vir 10 gaste. Die agterplaas is ruim en het 2 wasgoedlyne. Daar is 'n dubbelmotorhuis indien beskikbaar, andersins veilige parkeerplek. Troeteldiere is welkom indien dit vooraf gereël word. Rook is streng verbode in die huis.
’n Bespreking by Kuier-in-Koer sluit in:
Gaste dink Kuier-in-Koer het ’n goeie ligging